As jy die wydte van die Karoo wil beleef is Wolvekraal een van die ideale plekkies. Die natuur, die skape, windpompe en veral die gasvryheid van die mense van Wolvekraal.
Ons dorpenaars wou 'n Karoo-nag beleef en dis presies wat ons gekry het! Die plaas is pragtig geleë daarvoor. Geriewe was op standaard en die gasvou het uit haar pad gegaan om ons te akkommodeer. Die ontbyt die volgende oggend was uit die boonste rakke en die atmosfeer baie gesellig.
Aangesien ek in Laingsburg groot geword het was dit weer vir my 'n belewenis om die stilte en oopte te kon ervaar, veral die sonsondergang en die stilte deur die nag.
'n Baie lekker braai- en kuierplek, selfs al het dit bietjie gereën. Sal ons weer daar oorbly? Beslis. Dit was lekker op die plaas!
Berlinda (die gasvrou) is absoluut 'n ster. Die kothuisie wat so mooi en smaaklik ingerig en gemeubileer is, is voorwaar die plek om te ontspan.
Die huisie is goed toegerus, en ons het dit waardeer dat hulle in 'n 4-persoonhuisie vir 'n vyfde persoon 'n plan help maak het. Alle basiese geriewe is daar. Die toegangspad is 'n bietjie van 'n uitdaging (kan nie sonder 'n bakkie of 4x4 omdraai as jy eers op pad is nie); andersins was dit 'n baie mooi omgewing, met vriendelike, behulpsame eienaars.
Ek het die aand nie lekker gevoel nie en dit was bitter koud, toe bring Berlinda sop en broodjies; dit was so onverwags, maar so dierbaar. Sy het ook vooraf 'n verwarmer in die kamer aangesit en dit was regtig baie bedagsaam.
As jy die eensame huisie in die Karoo-veld nog altyd begeer het ... Jy hoef nie verder te kyk nie! Wolvekraal is 'n wenner!
Ons is aangenaam verras deur hierdie pragtige plekkie in die Karoo. Alles was perfek van die dekor tot die gasvryheid. Sal verseker weer gaan kuier!!!
'n Rustige en mooi Karoo-plekkie waar jy rus en vrede ervaar. 'n Vriendelike, gasvrye gasvrou wat jou baie tuis laat voel. Alles was netjies, mooi en skoon. Sal verseker weer daar oorslaap.
Die gasvrou was ongelooflik. Ek sal Wolvekraal Guest House werklik aanbeveel vir iemand wat iets anders soek. Baie dankie!